בורג' אל-פיסליה

בורג' אל-פיסליה (בערבית: برج الفيصلية, בתעתיק מדויק: ברג אלפיצליה) הוא גורד שחקים ברובע העסקים של ריאד, בירת ערב הסעודית. זה המבנה הרביעי בגובהו בערב הסעודית לאחר בורג' ממלכה, בורג' ראפאל ואבראג' אל בית.

היסטוריה ומבנה 
בניית המבנה הושלמה ב-14 במאי 2000. גובהו 267 מטר, הוא כולל 44 קומות (מהם רק 30 מעל הקרקע), והוא תוכנן על ידי משרד האדריכלים הבריטי פוסטר ושות' ומשרד המהנדסים בורו האפולד.

עיצובו של המבנה מבוסס על צורתו של עט כדורי. במפלס הקרקע, ישנו מרכז קניות בן שלוש קומות.

ארבע הקורות שבפינות המבנה מצטרפות בחלק העליון לכדי כדור זהב, שבתוכו מסעדה. מתחת לכדור נקודת תצפית על סביבתו ועל העיר ריאד. בין השאר ניתן לראות ממנו גורד שחקים נוסף, בורג' ממלכה. זה הוא חלק מקומפלקס פייסליה, אשר מורכב מבית מלון, המגדל, ושני בניינים אחרים. המגדל כולל מספר מסעדות כמו 11a ו-The Globe, וכולל גם מרכז כנסים ודירות יוקרה.

קישורים חיצוניים 

 בורג' אל-פיסליה באתר ArchNet
 בורג' אל-פיסליה באתר Phorio
 Al Faisaliah Center, באתר SkyscraperPage
 קומפלקס פיסליה  באתר משרד האדריכלים פוסטר ושות'

הערות שוליים 

ריאד: גורדי שחקים